Չնայած զորավարժությանը մասնակցող ուժերի զգալի քանակին, սա վերջին շրջանում Ադրբեջանի ամենախոշոր զորավարժությունը չէ: Առաջիկա զորավարժությունը խախտում է վերոնշյալ փաստաթղթի միայն ներգրավված անձնակազմի քանակի մասով՝ ի տարբերություն Ադրբեջանի նախագահական ընտրություններից առաջ՝ սույն թվականի մարտին անցկացված զորավարժությանը: Դրան մասնակցում էին մոտ 25 հազար զինծառայողներ, 250 միավոր զրահատեխնիկա, շուրջ 1000 միավոր հրետանային միջոց եւ 50 միավոր ռազմական ինքնաթիռ եւ ուղղաթիռ: Այդուհանդերձ, մարտին կայացած զորավարժության հիմնական նպատակը նախընտրական քարոզարշավն էր: